吳彥芳

吴彦芳（），榜名吴逵，字延祖，號南羅，浙江杭州府钱塘县民籍，南直隶徽州府歙縣石桥人。明朝政治人物。

生平
万历三十四年（1606年）丙午科浙江乡试第二十四名举人，天啓五年（1625年）乙丑科進士，初令莆田，设靖寇方略，先事伐谋，海氛旋扫，以廉卓报政，擢四川道御史，九阅月疏十一上，所论皆关切民生军国利病。大凌被围，疏论孙承宗，又驳逆案吕纯如辨冤之谬。登州用兵，请撒监岛中官，及刑科给事吴执御疏劾周延儒而论荐刘宗周、文震孟、黄道周、倪元璐、惠世扬诸贤，彦芳因言执御所举真君子，言侍郎李谨等皆忠良当用，通政使章光岳当斥。帝怒其朋比行私，削籍，下法司讯《崇祯长编卷之五十六》：崇祯五年二月，四川道试御史吴彦芳因科臣吴执御疏举阳刚君子曹于汴、刘宗周、惠世扬、易应昌、罗喻义、姜曰广、文震孟、黄道周、陈仁锡、郑鄤，因上言曹于汴等十人固为真正君子，而此外尚有未蒙召用、未经裁处者，则有付身家於度外，直犯逆魏凶锋而九死一生之李瑾；以正论明国是、以劲力扶端人而复饶有经济之李邦华、毕懋康；力攻客魏几蹈不测、赖言官论救而镌秩以去之倪思辉；当先帝获玺之时而言玺出非瑞、贤去为灾、拂衣而归之程绍，五人皆精忠亮名，节在宇宙，而身履丘园，足当阳刚君子之选。至京堂中之邪媚当斥者无如通政使章光岳，心原暗昧、计善凭依、贪众逆之金钱，具奏谋通逆疏背驳回之严旨，乘间阴欲行私，所当重处以惩众职。帝怒其乘机颠倒，朋比行私，命将彦芳、执御俱削籍，下法司究问。，释系归。后以闽抚题覆论靖寇功，诏赐白金，自是杜门不出《歙县志》。

参考文献

Y
Category:歙縣人
Category:萬曆三十四年丙午科浙江鄉試舉人
Category:明朝莆田县知县
Category:明朝四川道监察御史